b'\n_START_ARTICLE_\nYlinenlampi (J\xc3\xa4ms\xc3\xa4)\n_START_SECTION_\nMaantietoa\n_START_PARAGRAPH_\nLammen pinta-ala on 1,5 hehtaaria ja se on 150 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee m\xc3\xa4kisen yl\xc3\xa4nk\xc3\xb6alueen painaumassa J\xc3\xa4nenj\xc3\xa4rven l\xc3\xa4hell\xc3\xa4 Haapaojan uomassa. Lammella ei ole kartan mukaan saaria, mutta se on matalana ruohottumassa umpeen. Sen rantaviivan pituus on 550 metri\xc3\xa4 ja sen rannat ovat pensasto- ja mets\xc3\xa4maata. Lammelle ei tule tiet\xc3\xa4, mutta sen l\xc3\xa4hell\xc3\xa4 kulmee valtatielt\xc3\xa4 9 alkava yhdystie 14303.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) L\xc3\xa4ngelm\xc3\xa4veden alueella (35.72), jonka Ev\xc3\xa4j\xc3\xa4rven valuma-alueeseen (35.723) se kuuluu. Lammen vedenpinnan korkeus on 84,2 metri\xc3\xa4 mpy. Siihen ei ole johdettu muita ojia, mutta se on Haapaojan l\xc3\xa4pivirtausj\xc3\xa4rvi. Haapaoja alkaa Myllyvedelt\xc3\xa4 ja laskee J\xc3\xa4nenj\xc3\xa4rven kautta Koljonsel\xc3\xa4n S\xc3\xa4kkiin.\n_START_SECTION_\nHistoriaa\n_START_PARAGRAPH_\nVuoden 1957 peruskartassa lampi oli merkitty ruovikkoiseksi ja ilmeisesti matalaksi lammeksi, jota ymp\xc3\xa4r\xc3\xb6i tulvaniityt. Lammen it\xc3\xa4osia oli raivattu peltomaaksi, joita ei nyky\xc3\xa4\xc3\xa4n en\xc3\xa4\xc3\xa4 ole viljelyss\xc3\xa4. Ne oli vuoden 1977 kartassa metsitetty. Nimitys Ylinenlampi tulee ilmesesti Haapaojassa olevista muista lammista, sill\xc3\xa4 ennen J\xc3\xa4nenj\xc3\xa4rve\xc3\xa4 on ollut olemassa nyttemmin suoksi kuivattuna Keskinenlampi.'